Sowat 2 400 kinders het gister op ’n rugbyveld in Suiderberg, Pretoria, saamgedrom om hulde te bring aan alle Suid-Afrikaners wat hul lewe weens misdaad verloor het.
“Ons moet saamstaan om misdaad in ons pragtige land hok te slaan. Ons is vir jou Suid-Afrika, Nkosi Sikeleli ’Afrika,” het Lavonne gesê.
’n Derde verdagte, mnr. Derick Mabasa, ook ’n Zimbabwiër, het hom teen arrestasie verset en is noodlottig gewond toe die polisie op hom geskiet het.
Botha is twee keer in die bors geskiet tydens ’n worsteling met drie gewapende rowers deur ’n gebreekte kamervenster. Hy wou keer dat hulle die huis binnekom. Sy vrou, Christelle (39), en dogter, Odelia (13), is deur die rowers aangehou. Die gesin se ses honde is vergiftig.
Mpembe het gesê die polisie soek nog na ’n voormalige werker van die Bothas, ook ’n verdagte in die saak. Die ander twee verdagtes het gister die eerste keer in die hof verskyn. Die verloop van die hofverskyning was teen druktyd nie bekend nie. – Linda de Beer
Hy was gister besig om in ’n tuin in die woonbuurt Rynorif te werk en het glo ’n hemp met bloedspatsels daarop aangehad toe lede van die polisie se misdaadvoorkomingseenheid hom gearresteer het.
Die polisie het aanvanklik vermoed Wilkes het net vir die betrokke dag ’n tuinwerker van die straat af gehuur, het kapt. Eddie Hall, polisiewoordvoerder, gesê.
“Haar eie tuinier het aanvanklik aan ons gesê hy was die betrokke dag siek. Ons het egter vasgestel hy was wel self by die huis.”
Daar is ook ’n bloedsmeersel teen een van die huismure gekry met vingerafdrukke wat glo met die verdagte s’n ooreenstem.
Hall het gesê die hemp gaan vir forensiese ontleding gestuur word om vas te stel of die bloedspatsels dié van Wilkes is. Die verdagte sal waarskynlik môre in die hof verskyn, het hy gesê.
'n Man van die Strand is Saterdagaand by sy motor voor sy huis doodgeskiet in wat moontlik 'n mislukte kapingspoging was.
Sy liggaam is in die middel van Stellenhofstraat gevind, aan die bestuurderskant van sy Toyota Corolla. Die deur was oop en die sleutels het by sy voete gelê.
Dit kon 'n mislukte kapingspoging gewees het, het insp. Olebogeng Tawana, woordvoerder van die Strand-polisie, gesê oor dié voorval omstreeks 23:00.
Sy vrou, Annaline, was by bure toe sy 'n skoot hoor, gevolg deur 'n buurvrou wat haar naam uitroep. Sy het haar man se lewelose liggaam in die straat opgemerk en terselfdertyd gehoor hoe hul 16-jarige dogter, Stefanie, vreesbevange vanuit hul huis na haar roep.
Sy is na die bure vir 'n koppie tee en hy sou sy kar langs die huis intrek, agter die voertuig van 'n kollega waaraan hy besig was om te werk. Beswaarlik vyf minute later is haar man, met wie sy 16 jaar getroud was, doodgeskiet.
Mnr. Bertie van Wyk, 'n familielid, vermoed die oorledene is dopgehou en dat sy moordenaars geweet het hy kom elke aand min of meer dieselfde tyd huis toe.
'n Jaar gelede is 'n buurman, mnr. Jurie Swart, in dieselfde straat met 'n mes aangeval en van sy inkopies beroof. Hy was gelukkiger as Schumann en moes net steke kry.
’n Bejaarde man wat vyf keer deur rowers raak geskiet is, het na sy kamer gekruip, op sy bed gaan lê en gesterf.
Sy pa se inkopiesakkies het ook nog op die rak gestaan waar hy dit gesit het toe hy sy huis binnegegaan het.
“Volgens die bloedmerke op pad na sy kamer toe en die handmerke teen die muur, lyk dit of hy na sy kamer gegaan het, op sy bed gaan sit, agteroor gelê het en daar dood is.”
“Ons kan nie op dié trant voortgaan nie. So ’n voorval bring net allerhande rassistiese gedagtes na vore,” het Jordaan gesê.
Behalwe vir sy seun, laat Jordaan sr. ook drie dogters, Mia (38), Elsofie (34) en Hanchen (29), en sy gewese vrou, Lieschen (62), agter.
Vanderbijlpark. – ’n Jong vrou het Vrydagaand hier langs haar sterwende pa gesit en hom gesmeek om nie dood te gaan nie nadat hy deur rowers geskiet is.
Die rowers het vermoedelik oor die muur geklim om toegang tot die huis te kry. Die kombuisdeur was oop.
“Christo het sy gesin beskerm,” het mnr. Fanie Jordaan, sy broer, hartseer gesê. “ ’n Mens kan nooit versigtig genoeg wees nie. Christo het my altyd gespot en gesê ek is ’n bangbroek as ek die deure so toesluit en nou is hy dood.”
Christo Jordaan word ook oorleef deur hul ander dogter, Monique (20), wat by die werk was tydens die rooftog en sy ma, mev. Margriet Willemse.
’n Vrou is in die kop geskiet en het gesterf in haar huis op die Blue Hills-kleinhoewe buite Midrand.
Insp. Mmakgomo Semone, polisiewoordvoerder, het gesê ’n onbekende aantal indringers het toegang tot die perseel gekry deur die hek te ontspoor.
’n Man is op 28 Oktober naby aan die jongste moordtoneel met ’n kopskoot óók omstreeks middernag voor sy rekenaar vermoor.
“Sharlien se slaapkamer is op die grondvloer. Toe sy die skote hoor, het sy my dadelik gebel. Toe ek daar opdaag, het ’n buurvrou reeds vir Duncan op ’n drup gesit.
“Laetitia het doodstil op die bed gelê. Ons het eers gedink sy het dalk ’n hartaanval gehad. Kort daarna het Duncan jr. mond-tot-mond-asemhaling toegepas. Dit was eers toe die paramedici Laetitia daar van die bed af oplig dat ons besef het sy is in die sy geskiet en is reeds dood,” het Mundey gesê.
Landelike gebiede buite Pretoria soos Bronkhorstspruit, Cullinan en Kameeldrift het die afgelope ses jaar in ’n “misdaad-vrotkol” ontaard.
Burger meen die situasie in die gebiede vra dat indringend gekyk word na wat aan die gang is. “Daar behoort nie net gekyk te word na die betrokkenheid van bendes nie, maar ook na wát ruimte vir misdaad skep en wat die polisie aan die saak doen. Uit die misdaadstatistieke is dit duidelik daar is ’n groot skroef los.”
Oor die voorval gisteroggend waartydens die huis van die Legemar-gesin van die Vaalbank-distrik, wes van Bronkhorstspruit, aangeval is, ’n nag nadat hul bure ook oorval is, meen Burger dit kan die werk van ’n bende wees.
’n Verdubbeling in voorvalle vir so ’n klein gebied dui op ’n ernstige probleem wat aan die ontwikkel is, meen Burger.
“Ek is bitter ongelukkig oor die polisie se reaksietyd toe my ouers geskiet is. Ek het onmiddellik 10111 gebel toe ek die nuus gekry het. Dit het my byna ’n halfuur geneem om vir die mense by die skakelbord te verduidelik waar my ouers se plek is, al is dit heel eenvoudig, en die polisie het twee ure later eers daar opgedaag.” – dr. Duncan Prinsloo jr.
Die rowers het volgens mnr. Legemar ’n gat onderdeur die elektriese heining, wat om die hele huis span, gegrawe.
“As die polisie dadelik ná die voorval in die rigting gejaag het waarin die moordenaars gevlug het, het hulle hulle dalk vasgetrek,” het mnr. Schalk Albertyn gister gesê.
Sy het gaan kyk wat aangaan, terwyl die seuntjies, in ’n duvet toegewikkel, in die badkamer gaan wegkruip het.
Mnr. Willie van der Schyff, ’n buurman, en die Albertyn-broers se ma en stiefpa het ook onmiddellik na die huis gegaan.
’n Verpletterde Van der Schyff het gesê hy kan nie glo wat met sy buurman gebeur het nie. “Dit lyk asof ons nou ook sulke voorvalle soos die Kameeldrift-gebied ondervind.”
Toe die polisie gister op die hoewe aankom, was die familie op pad hospitaal toe en hulle kon nie onmiddellik leidrade kry om op te volg nie. Dis hoekom hulle nie die rowers kon agtervolg nie, het Japhta gesê.
Die spoor het gelei na ’n nedersetting sowat 2 km van die plaas waar ’n swaar gewonde verdagte in hegtenis geneem is.
Prinsloo sê die verdagte is so swaar gewond dat hy nog nie ’n verklaring aan die polisie kon aflê nie.
Hy is aanvanklik in ’n plaaslike hospitaal opgeneem, maar later na ’n hospitaal in Pretoria oorgeplaas.
Die bende het sy vrou oorval en vasgebind voordat hulle met ’n bedrag kontant in ’n wit BMW gevlug het.
Hulle het aan sy vrou en kind gesê hulle “soek die man wat hier bly”. “Ons gaan terugkom,” het die rowers gesê. – Willem Pelser
As daar nog ’n eensame siel was wat opreg geglo het in die nie-rassigheid van die ANC, is hierdie selfbedrog nou ontbloot met die uitlek van ’n Cosatu-plan om die DA in die Wes-Kaap te “kelder” (Rapport, 9 November).
In hierdie stadium is dit reeds duidelik die DA in die Wes-Kaap gaan die ANC in volgende jaar se verkiesing ’n loesing gee. En soos dit maar gaan in tye van desperaatheid en nood, kom die handskoene af en val die ANC-lede terug op wat hulle die beste doen: raspolitiek.
Die Wes-Kaapse onderwysminister het reeds in 2005 onsuksesvol probeer om die Afrikaanse enkelmediumskool die Laerskool Mikro te dwing om sy taalbeleid te verander, en meer onlangs het sy eweknie in Mpumalanga dit reggekry met die Hoërskool Middelburg – ten spyte daarvan dat slegs sowat 3% van skole landwyd nog Afrikaans as enkelmedium gebruik.
Cosatu weet dat die DA sal aandring op taalregte en die beskerming van Afrikaans, veral in ’n provinsie waar die meeste mense Afrikaans praat. Soos die ANC-gewoonte is, is die plan dan om die kwessie te verander in ’n rassegeskil en die DA gevolglik van “wit rassisme en bevoorregting” te beskuldig. Dis alles so voorspelbaar.
Wes-Kaapse kiesers moet kennis neem van die Cosatu-plan en van nuuts af besef hoekom dit tyd is om die ANC die rug toe te keer.
’n Konstabel verbonde aan die polisie se BBP-eenheid is gister in hegtenis geneem nadat hy glo vanuit ’n bewegende BBP-voertuig met sy vuurwapen op ’n onskuldige motoris op die N3 naby Pietermaritzburg losgebrand het.
“ ’n Vangwa van die polisie se ongelukeenheid het agter die Mazda gery toe ’n swart Volkswagen Golf met ’n flitsende blou lig en swart vensters hulle van agter af ingery het.
“Die polisievoertuig kon daarin slaag om vir die Golf pad te gee, maar die bestuurder van die Mazda was in daardie stadium nog besig om ’n groot vragmotor teen ’n hoogte verby te steek.”
Die Mazda se bestuurder het daarna beheer oor sy voertuig verloor, oor die middelmannetjie van die besige N3 snelweg beweeg en reg van voor met ’n bakkie wat op pad was Durban toe gebots.
’n Bron na aan die ondersoek sê ’n konstabel Khumalo verbonde aan die polisie se BBP-eenheid is kort daarna by Camperdown in hegtenis geneem.
Khumalo het glo ná sy inhegtenisnemings vir die polisie gesê hy was laat vir ’n afspraak met mnr. Meshack Radebe, LUR vir maatskaplike dienste.